**Teenage Mutant Ninja Turtles** on vuonna 2014 ensi-iltansa saanut Nickelodeonin tuottama ja Jonathan Liebesmanin ohjaama toimintakomediaelokuva. Se toimii uudelleenkäynnistyksenä *Teini-ikäiset mutanttininjakilpikonnat* -elokuville.

Elokuvan jatko-osa, Dave Greenin ohjaama *Teenage Mutant Ninja Turtles: Out of the Shadows*, ilmestyi 3. kesäkuuta 2016.

Juoni
-----

**Varoitus:  Seuraava kirjoitus paljastaa yksityiskohtia juonesta.**
April O’Neil (Megan Fox) on New Yorkissa asuva Kanavan 6 elämäntapatoimittaja. Hän on yrittänyt edetä urallaan jäljittämällä rikollisjärjestöä nimeltä Jalkaklaani. Eräänä hän huomaa näiden purkavan erästä lastia ja huomaa salaperäisten olentojen hoitelevat Jalkasotilaat yksi kerrallaan. April kertoo tästä kameramiehelleen, Vern Fenwickille (Will Arnett) sekä pomolleen, Bernadette Thompsonille (Whoopi Goldberg), mutta nämä eivät usko häntä. Sacks Industriesin järjestämässä hyväntekeväisyystapahtumassa hän tapaa isänsä entisen labotoriotyötoverin, Eric Sacksin (William Fichtner).

Myöhemmin April näkee Jalkasotilaat seuraavan kerran metrotunnelissa ja seuraa näitä vastaan taistelleita neljää olentoa katolle yrittäen saada näistä kuvan. Mutatoituneiksi ninjakilpikonniksi paljastuneet olennot ovat nimeltään Leonardo, Donatello, Raphael, Michelangelo. He vannovat Apriliä olemaan kertomatta heistä kenellekään. April muistaa kilpikonnien nimet ja löytää dokumentteja heinäkuulta 1999 TCRI-nimisen yhtiön "Renessanssiprojektista", jossa hänen edesmennyt isänsä oli mukana kehittämässä eräänlaista "mutageeniä". April tajuaa kohtaamiensa kilpikonnien olleen samat kuin ne, joita hän oli joskus ruokkinut labotoriossa Tikku-nimisen rotan lisäksi. Thompson ei edelleenkään suostu uskomaan Apriliä ja antaa tälle potkut. April saapuu Sacksin kartanolle, missä tämä kertoo, että Renessanssiprojektissa hän ja Aprilin isä yrittivät kehittää mutageeniä parannustarkoituksiin. Hän epäilee aineen muuttaneen kilpikonnat humanoidin kaltaisiksi mutanteiksi.

Samaan aikaan kilpikonnien viemäriluolassa heidän ninjamestarinsa, joka paljastuu itse mutatoituneeksi Tikuksi, rankaisee "poikiaan" maan pinnalla liikkumisesta. He paljastavat tavanneensa Aprilin ja Tikun pyynnöstä he tuovat tämän luolaansa ja kertovat elämäntarinansa. Laboratorion tuhoutuessa erään onnettomuuden seurauksena, April oli päästänyt Tikun ja kilpikonnat vapaiksi. Mutta sitä ennen Aprilin isä oli altistanut heidät mutageenille. Tikku oli viemäristä löytyneen kirjan avulla oppinut ninjutsua ja opettanut sitä kilpikonnille kasvattaen nämä "poikinaan". April tunnustaa kertoneensa heistä Sacksille, mutta Tikku paljasti Sacksin pettäneen Aprilin isän. Tämän jälkeen Jalkaklaani hyökkää luolaan mukanaan heidän johtajansa, Silppuri (Tohoru Masamune), joka oli varustautunut adoptiopoikansa Sacksin rakennuttamalla haarniskalla. Taistelun aikana Leonardo, Donatello ja Michelangelo joutuvat vangeiksi ja Tikku haavoittuu vakavasti. Raphaelin luultiin kuolleen, joten hän oli yhä vapaa. April vakuuttaa Vernin kilpikonnien olemassaolosta ja he lähtevät Raphaelin avuksi pelastamaan tämän veljet.

Sacksin ja Silppurin suunnitelma on saada koko New York karanteeniin levittämällä sinne vaarallinen virus ja myydä ihmisille kilpikonnien verestä eristettyä mutageeniä sen lääkkeeksi. Raphael kohtaa Silppurin, kun taas samaan aikaan April ja Vern vapauttavat muut kilpikonnat. Silppuri onnistuu kuitenkin pääsemään pakoon. Kilpikonnat, April ja Vern seuraavat heitä Sacksin rakennukseen, jossa Jalkaklaani valmistautuu viruksen levittämiseen. Sacks paljastaa Aprilille tappaneensa tämän isän. Mutta yrittäessään tappaa Aprilin, hän itse joutuu Vernin tyrmäämäksi. April lähtee kilpikonnien avuksi, mutta tornin huippu alkaa romahtaa ja kilpikonnat onnistuvat Aprilin avulla pudottamaan Silppurin alas. Silppuri selviää pudotuksesta hengissä, mutta on haavoittunut ja joutuu poliisien pidättämäksi. Kilpikonnat laskeutuvat turvallisesti maahan ja palaavat nopeasti takaisin viemäriin käyttääkseen mutageeniä Tikun parantamiseen.

Illalla Vern esittelee Aprilille uuden työsuhdeautonsa. Mutta kilpikonnat tuovat oman ajoneuvonsa ja Michelangelo aktivoi vahingossa ohjuksen, joka tuhoaa Vernin auton. April päättää, että hän ja Vern menevät kumpikin koteihinsa metrolla, mutta kilpikonnien lähtiessä Michelangelo yrittää laulaa Aprilille laulua "Happy Together".

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Megan Fox  | … |  April O’Neil
  |
|  Will Arnett  | … |  Vern Fenwick
  |
|  William Fichtner  | … |  Eric Sacks
  |
|  Tohoru Masamune  | … |  Silppuri
  |
|  Minae Noji  | … |  Karai
  |
|  Whoopi Goldberg  | … |  Bernadette Thompson
  |
|  Malina Weissman  | … |  nuori April
  |
|  Paul Fitzgerald  | … |  tohtori O’Neil
  |
|  Abby Elliott  | … |  Taylor
  |
|  Taran Killam  | … |  Jim McNaughton
  |
|  K. Todd Freeman  | … |  Baxter Stockman
  |

### Mutantit

|  |  |  |
| --- | --- | --- |
|  Alan Ritchson  | … |  Raphael
  |
|  Noel Fisher  | … |  Michelangelo
  |
|  Pete Ploszek  | … |  Leonardo (liikkeenkaappaus)
  |
|  Johnny Knoxville  | … |  Leonardo (ääni)
  |
|  Jeremy Howard  | … |  Donatello
  |
|  Danny Woodburn  | … |  Mestari Tikku (liikkeenkaappaus)
  |
|  Tony Shalhoub  | … |  Mestari Tikku (ääni)
  |

Soundtrack
----------

*Pääartikkeli:* Teenage Mutant Ninja Turtles: The Score

Tuotanto
--------

### Roolitus

Elokuvan ensimmäisiä näyttelijöitä julkistettiin helmikuussa 2013, kun Megan Foxin kerrottiin esittävän April O’Neiliä. Myös Jessica Biel oli kiinnostunut Aprilin roolista ennen kuin tuottajat päätyivät Foxiin. Peter Laird oli ilmaissut blogissaan mielipiteensä, että kyseiseen rooliin löytyisi Megan Foxia parempikin vaihtoehto, mutta ei halunnut tehdä siitä isoa ongelmaa. Kuukautta myöhemmin maaliskuussa Alan Ritchsonin, Pete Ploszekin, Jeremy Howardin ja Noel Fisherin julkistettiin esittävän Raphaelia, Leonardoa, Donatelloa ja Michelangeloa. Huhtikuussa 2013 Will Arnettin ilmoitettiin esittävän Aprilin kameramiestä Vern Fenwickiä. Reilua viikkoa myöhemmin Arnettin julkistamisesta Danny Woodburnin ilmoitettiin olevan Turtlesin sensei Mestari Tikku.

Toukokuussa William Fichtner kertoi olevan mukana elokuvassa, mutta ei paljastanut rooliaan. Hän kertoi hahmollaan olevan ikoninen status. Kesäkuussa 2013 Fichtnerin kerrottiin esittävän Silppuria, ja koomikko Abby Elliottin olevan mukana vielä tuntemattomassa roolissa. Whoopi Goldbergin ilmoitettiin olleen kuvaamassa Bernadette Thompsonia, joka oli luotu naispuoliseksi versioksi 1980-luvun animaatiosarjassa esiintyneestä Burne Thompsonista. Kesäkuussa Fichtner paljasti esittävänsä Eric Sacks -nimistä hahmoa, joka oli oletettavasti Silppurin oikea henkilöllisyys. Huhtikuussa 2014 elokuvaan tehtiin viime hetken muutoksia. Johnny Knoxville ja Tony Shalhoub äänittivät Leonardon ja Tikun repliikit, ja Tohoru Masamune roolitettiin viime hetkellä Oroku Sakiksi eli Silppuriksi.

Lähteet
-------

1. ↑  Paramount Moves 'Teenage Mutant Ninja Turtles' To August 8, 2014 - Deadline.com
2. 1 2  Teenage Mutant Ninja Turtles (2014) Box Office Mojo. Viitattu 19.11.2014. (englanniksi)
3. ↑  Nickelodeon To Revive Teenage Mutant Ninja Turtles For TV/Film After Acquiring Global Rights For $60M – Deadline.com
4. ↑  Jonathan Liebesman to Direct TEENAGE MUTANT NINJA TURTLES Reboot | Collider
5. ↑  'Teenage Mutant Ninja Turtles' sequel set for 2016 (Arkistoitu – Internet Archive) Inside Movies, EW.com
6. ↑  ‘TMNT2′ May Be Subtitled ‘Half-Shell’; Casting Update
7. ↑  Casting Net: Megan Fox reunites with Michael Bay; Plus Adam Sandler and James Marsden *ew.com* 21.2.2013 Viitattu 3.4.2016 (englanniksi)
8. ↑  Jessica Biel Talks TOTAL RECALL, Practical Sets, and Why She Didn’t do THE WOLVERINE *collider.com* 30.7.2012 Viitattu 3.4.2016 (englanniksi)
9. ↑  Blast from the Past #619: June 5, 2003: Re: FutureMan, Re: comments on Ep. 37/"Modern Love: The Return of Nano" first draft script, Re: TMNT - Ep 035, and June 6, 2003: Re: TMNT - 2nd draft eps. 36 *peterlairdstmntblog* 21.2.2013 Viitattu 3.4.2016 (englanniksi)
10. ↑  Deadline Lifts The Shell Off The Ninja Turtles *deadline.com* 25.3.2013 Viitattu 3.4.2016 (englanniksi)
11. ↑  Will Arnett Joining Megan Fox in 'Teenage Mutant Ninja Turtles' (Exclusive) *hollywoodreporter.com* 2.4.2013 Viitattu 3.4.2016 (englanniksi)
12. ↑  Michael Bay’s ‘Ninja Turtles’ Casts Splinter *deadline.com* 15.4.2013 Viitattu 3.4.2016 (englanniksi)
13. ↑  ‘Teenage Mutant Ninja Turtles’ Adds William Fichtner *deadline.com* 9.5.2013 Viitattu 3.4.2016 (englanniksi)
14. ↑  MICHAEL BAY'S 'NINJA TURTLES' HAS FOUND ITS SHREDDER *fandango.com* 24.6.2013 Viitattu 3.4.2016 (englanniksi)
15. ↑  Whoopi Goldbergs Teenage Mutant Ninja Turtles role revealed *slashfilm.com* 31.5.2013 Viitattu 3.4.2016 (englanniksi)

Aiheesta muualla
----------------

* Virallinen sivusto (Arkistoitu – Internet Archive)
* *Teenage Mutant Ninja Turtles* Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Teini-ikäiset mutanttininjakilpikonnat |
| --- |
|  |
| 
* Kevin Eastman
* Peter Laird

 |
|  |
| Sankarit | Donatello • Leonardo • Michelangelo • Raphael |
|  |
| Sivuhahmot | Tikku • April O’Neil • Casey Jones • Fugitoidi • Utromit • Nahkapää • Renet • Miyamoto Usagi |
|  |
| Viholliset | Jalkaklaani (Silppuri • Karai • Jalkaninjat) • Baxter Stockman • Purppuralohikäärmeet (Hunni) • Rottakuningas • Krang • Bebop ja Rocksteady • Savanti Romero • Slash |
|  |
| Sarjakuvat | *Teenage Mutant Ninja Turtles (1984–2010) • Tales of the Teenage Mutant Ninja Turtles (1987–1989, 2004–2010) • Teenage Mutant Ninja Turtles Adventures (1988–1995) • Teenage Mutant Ninja Turtles (IDW)* (2011–) |
|  |
| Televisiosarjat | 

|  |  |
| --- | --- |
| Animaatiosarjat | *Turtles – mutanttikilpikonnat* (1987–1996) • *Teini-ikäiset mutanttininjakilpikonnat* (2003–2009) • *Teini-ikäiset mutanttininjakilpikonnat* (2012–2017) • *Teini-ikäisten mutanttininjakilpikonnien nousu* (2018–) |
|  |
| Näytelmäsarjat | *Ninja Turtles: The Next Mutation* (1997–1998) |

 |
|  |
| Elokuvat | 

|  |  |
| --- | --- |
| New Line Cinema | *Teini-ikäiset mutanttininjakilpikonnat* (1990) • *2: Mönjän salaisuus* (1991) • *III* (1993) • *TMNT* (2007) |
|  |
| Paramount | *Teenage Mutant Ninja Turtles* (2014) • *Out of the Shadows* (2016) • *TMNT: Mutant Mayhem* (2023) |
|  |
| Muut | *Turtles Forever* (2009) • *Batman vs. Teenage Mutant Ninja Turtles* (2019) • *Teenage Mutant Ninja Turtles: Mutant Mayhem* (2023) |

 |
|  |
| Videopelit | *Teenage Mutant Ninja Turtles • Teenage Mutant Ninja Turtles • Fall of the Foot Clan • The Manhattan Missions • Back from the Sewers • The Manhattan Project • Turtles in Time • The Hyperstone Heist • Radical Rescue • Tournament Fighters • Teenage Mutant Ninja Turtles • Battle Nexus • Mutant Melee • Mutant Nightmare • TMNT • Turtles in Time Re-Shelled • Smash-Up • Arcade Attack • Out of the Shadows • Teenage Mutant Ninja Turtles* |
|  |
| Soundtrackit | *Teenage Mutant Ninja Turtles • Teenage Mutant Ninja Turtles II The Secret of the Ooze • Teenage Mutant Ninja Turtles III • Teenage Mutant Ninja Turtles • Teenage Mutant Ninja Turtles: The Score* |

 |